Konspiratørene kom tilbake til London i oktober 1604 da Robert Keyes, en «desperat mann, ruinert og i gjeld», ble tatt med i gruppen. Hans ansvar var å ta seg av Catesbys hus i Lambeth hvor kruttet og andre forsyninger ble lagret. Keyes' familie hadde betydelige forbindelser; hans hustrus arbeidsgiver var den katolske adelsmannen Henry Mordaunt, 4. baron Mordaunt. Han var høy og med et rødt skjegg, og vurdert som pålitelig, og som Fawkes kunne han ta vare på seg selv. I desember, rekrutterte Catesby sin tjener Thomas Bates inn i konspirasjonen, etter at den sistnevnte ved en tilfeldighet ble oppmerksom på den.